ΓΡΑΠΤΗ ΕΡΩΤΗΣΗ E-2252/99

υποβολή: Pedro Marset Campos (GUE/NGL) προς την Επιτροπή

(1 Δεκεμβρίου 1999)

Θέμα: Περιβαλλοντικήποβάθμιση στο Arce (Pilagos Καντάβρια, Ισπανία)

Η ανεξέλεγκτη λειτουργία δύο λατομείων (LAHERRAN και HORMISA) στο Arce (Καντάβρια) είναι ιδιαιτέρως ενοχλητική για τους κατοίκους της περιοχής. Η δραστηριότητα των δύο λατομείων έχει αυξηθεί αισθητώς και επικεντρώνεται προσφάτως στα συσσωρεύματα, στην σύνθλιψη, στη μονάδα συσσώρευσης και στη μονάδα μπετόν. Ολα αυτά δημιουργούν αύξηση του αιωρούμενου κονιορτού, του θορύβου και δονήσεις που οφείλονται στις εκρήξεις. Σ' όλα αυτά πρέπει να προστεθεί η κυκλοφορία βαρέων φορτηγών αυτοκινήτων σε χωριό που στερείται της απαραίτητηςποδομής για να δεχθεί τόσο μεγάλη κυκλοφορία η οποία συνιστά μεγάλο κίνδυνο για τους κατοίκους της περιοχής.

Σχετικά με την εν λόγω κατάσταση έχουνποβληθεί περισσότερες από 100 καταγγελίες στις τοπικές και αυτόνομες αρχές. Οι περίοικοι έχουν ζητήσει από τις αρμόδιες αρχές πληροφορίες σχετικά με τις δημοτικές άδειες που έχουν χορηγηθεί στα λατομεία αυτά, το πρόβλημα όμως παραμένει άλυτο.

Λαμβάνονταςπόψη ότι σχεδιάζεται επέκταση των εγκαταστάσεων του ενός λατομείου και ότι πρόκειται να εγκατασταθεί εργοστάσιο ξηρού αμμοκονιάματος:

1. Εχειπόψη της η Επιτροπή αυτή την κατάσταση;

2. Δεν κρίνει η Επιτροπή ότι θίγεται η κοινοτική περιβαλλοντική νομοθεσία δεδομένου ότι οι δραστηριότητες των εργοστασίων αυτών έχουν χαρακτηρισθεί ως δραστηριότητες ενοχλητικές, ανθυγιεινές, επιβλαβείς και επικίνδυνες όταν λαμβάνουν χώρα σε λίγα μέτρα από τις κατοικίες;

3. Σε ποιές ενέργειες προτίθεται να προβεί η Επιτροπή προς τις αρμόδιες αρχές προκειμένου να διασφαλίσει την εφαρμογή των κατωτέρω οδηγιών:

α) 85/337 /ΕΟΚ(1) σχετικά με τις επιπτώσεις ορισμένων δημόσιων και ιδιωτικών έργων στο περιβάλλον"

β) 96/61/ ΕΟΚ(2) σχετικά με την ολοκληρωμένη πρόληψη και τον έλεγχο της ρύπανσης"

γ) 92/43/ ΕΟΚ(3)σχετικά με την διατήρηση των φυσικών οικοτόπων καθώς και της άγριας χλωρίδας και πανίδας"

δ) 87/216 /ΕΟΚ(4) σχετικά με τους κινδύνους ατυχημάτων μεγάλης εκτάσεως τον οποίον ενέχουν ορισμένες βιομηχανικές δραστηριότητες;

4. Προτίθεται άραγε η Επιτροπή να παρέμβει προς τις αρμόδιες αρχές ώστε να ολοκληρωθεί, το ταχύτερο δυνατόν, έρευνα σχετικά με τις άδειες των λειτουργούντων λατομείων και να καταρτισθεί τεχνική μελέτη για κάθε ένα από τα εργοστάσια που είναι εγκατεστημένα στο Arce προκειμένου να εκπονηθεί ειδικό σχέδιο γι' αυτά;

(1) ΕΕ L 175 της 5.7.1985, σελ. 40.

(2) ΕΕ L 257 της 10.10.1996, σελ 26.

(3) ΕΕ L 206 της 22.7.1992, σελ. 7.

(4) ΕΕ L 85 της 28.3.1987, σελ. 36.

Απάντηση της κας Wallstrm εξ ονόματος της Επιτροπής

(17 Ιανουαρίου 2000)

Η Επιτροπή δεν έχει γνώση των γεγονότων τα οποία αναφέρει το Αξιότιμο Μέλος.

Δενπάρχει ειδική κοινοτική νομοθεσία όσον αφορά τις ανθυγιεινές, ενοχλητικές ή επικίνδυνες εγκαταστάσεις. Μόνον η οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης καλύπτει έμμεσα ορισμένες εγκαταστάσεις αυτού του τύπου. Επ' αυτού, είναι σκόπιμο να επισημανθεί ότι η εν λόγω οδηγία έπρεπε να έχει μεταφερθεί στο εθνικό δίκαιο των κρατών μελών το αργότερο την 1 Σεπτεμβρίου 1999. Η Ισπανία δεν έχει ακόμη ανακοινώσει στην Επιτροπή τα μέτρα μεταφοράς της οδηγίας στο εθνικό δίκαιο. Η Επιτροπή διώκει αυτοδικαίως τις παραβάσεις μέσω της προβλεπόμενης διαδικασίας λόγω παράβασης και θα κινήσει προσεχώς τη διαδικασία λόγω παράβασης δυνάμει του άρθρου 226 της συνθήκης ΕΚ (πρώην άρθρο 169).

Η Επιτροπή δεν γνωρίζει κατά πόσον οι επίμαχες εγκαταστάσειςποβλήθηκαν στη διαδικασία εκτίμησης των επιπτώσεων, η οποία προβλέπεται στην οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον. Είναι, ωστόσο, σκόπιμο ναπογραμμισθεί ότι το άρθρο 2 της εν λόγω οδηγίας ορίζει ότι τα σχέδια που, ιδίως, λόγω της φύσης, του μεγέθους ή της θέσης τους, μπορούν να έχουν σημαντικές επιπτώσεις στο περιβάλλον πρέπει ναποβάλλονται σε εκτίμηση όσον αφορά τις επιπτώσεις τους πριν δοθεί η άδεια. Η διάταξη αυτή εφαρμόζεται για τα σχέδια που απαριθμούνται στο παράρτημα Ι της οδηγίας, καθώς και για τα σχέδια που απαριθμούνται στο παράρτημα ΙΙ, εφόσον τα κράτη μέλη κρίνουν ότι επιβάλλεται λόγω των χαρακτηριστικών τους. Οι εξορυκτικές βιομηχανίες συμπεριλαμβάνονται στο παράρτημα ΙΙ της προαναφερθείσας οδηγίας. Κατά συνέπεια, τα σχέδια τα οποίαπάγονται στην κατηγορία αυτήποβάλλονται σε εκτίμηση, σύμφωνα με τα άρθρα 5 έως 10 της οδηγίας, όταν τα κράτη μέλη κρίνουν ότι το απαιτούν τα χαρακτηριστικά τους. Ηπόψη ζώνη δεν έχει επισημανθεί από τις ισπανικές αρχές στον εθνικό τους κατάλογο τόπων κοινοτικής σημασίας, προκειμένου να ενσωματωθεί στο μέλλον στο δίκτυο Natura 2000. Το χωριό Arce βρίσκεται σε απόσταση 1 με 2 χιλιομέτρων από έναν τόπο κοινοτικής σημασίας που έχει προταθεί από την Ισπανία, στις όχθες του ποταμού Pas.

Εναπόκειται στις ισπανικές αρχές να βεβαιωθούν ότι τα δύο λειτουργούντα λατομεία δενφίστανται κατά παράβαση της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας. Υπό αυτές τις προϋποθέσεις, η Επιτροπή δεν είναι σε θέση, λαμβανομένωνπόψη των πληροφοριών που παρέχει το Αξιότιμο Μέλος, ναποψιασθεί οποιαδήποτε παράβαση της οδηγίας 92/43/ΕΟΚ.

Όσον αφορά την εφαρμογή της οδηγίας 82/501/EOK του Συμβουλίου, της 24ης Ιουνίου 1982, περί του κινδύνου ατυχημάτων μεγάλης έκτασης τον οποίον περικλείουν ορισμένες βιομηχανικές δραστηριότητες(1), την επονομαζόμενη Seveso, η οποία τροποποιήθηκε από την αναφερόμενη οδηγία 87/216/ΕΟΚ, πρέπει να σημειωθεί ότι η εν λόγω οδηγία αντικαταστάθηκε, από τις 3 Φεβρουαρίου 1999, από την οδηγία 96/82/ΕΚ(2), επονομαζόμενη Seveso ΙΙ. Αυτή η τελευταία οδηγία εξαιρεί από το πεδίο εφαρμογής της τις «εργασίες των βιομηχανιών εξόρυξης που ασχολούνται με την ανίχνευση και την εκμετάλλευση μεταλλευμάτων σε ορυχεία και λατομεία, και μέσω γεωτρήσεων».

(1) ΕΕ L 230 της 5.8.1982.

(2) ΕΕ L 10 της 14.1.1997.